laion/Wikipedia-Exotic huggingface dataset:
2009. aasta Euroopa sisemeistrivõistlused kergejõustikus

2009. aasta Euroopa sisemeistrivõistlused kergejõustikus olid 30. Euroopa sisemeistrivõistlused kergejõustikus, mis toimusid 6.–8. märtsini Torinos Itaalias. Võistlused peeti Oval Lingotto areenil, mis mahutas 6000 pealtvaatajat. Seal selgitati 2006. aasta taliolümpiamängude medalivõitjad kiiruisutamises. 400 m jooksus: Maris Mägi 3000 m jooksus: Tiidrek Nurme 60 m tõkkejooksus: Kadri Viigipuu Kõrgushüppes: Anna Iljuštšenko Kaugushüppes: Ksenija Balta, Sirkka-Liisa Kivine Kolmikhüppes: Kaire Leibak, Liane Pintsaar, Jaanus Uudmäe Kuulitõukes: Raigo Toompuu Seitsmevõistluses: Mikk Pahapill, Andres Raja Viievõistlus: Kaie Kand Finaal: 8. märts Osavõtjaid: 34 Ametlikud tulemused Finaal: 7. märts Osavõtjaid: 27 Finaal Eeljooksude tulemused Finaal: 8. märts Osavõtjaid: 19 Ametlikud tulemused Finaal: 8. märts Osavõtjaid: 23 Ametlikud tulemused Finaal: 7. märts Osavõtjaid: 23 Finaal Eeljooksude tulemused Finaal: 6. märts Osavõtjaid: 27 Finaal Eeljooksude tulemused Finaal: 8. märts Osavõtjaid: 6 võistkonda Ametlikud tulemused Finaal: 8. märts Osavõtjaid: 30 Ametlikud tulemused Finaal: 8. märts Osavõtjaid: 19 Ametlikud tulemused Finaal: 8. märts Osavõtjaid: 30 Ametlikud tulemused Finaal: 7. märts Osavõtjaid: 15 Ametlikud tulemused Finaal: 8. märts Osavõtjaid: 23 Ametlikud tulemused Finaal: 8. märts Osavõtjaid: 15 Ametlikud tulemused Finaal: 8. märts Osavõtjaid: 31 Ametlikud tulemused Finaal: 7. märts Osavõtjaid: 20 Ametlikud tulemused Finaal: 8. märts Osavõtjaid: 14 Ametlikud tulemused Finaal: 7. märts Osavõtjaid: 18 Ametlikud tulemused Finaal: 8. märts Osavõtjaid: 18 Ametlikud tulemused Finaal: 6. märts Osavõtjaid: 27 Ametlikud tulemused Finaal: 8. märts Osavõtjaid: 6 võistkonda Ametlikud tulemused Finaal: 8. märts Osavõtjaid: 16 Ametlikud tulemused Finaal: 7. märts Osavõtjaid: 20 Ametlikud tulemused Finaal: 7. märts Osavõtjaid: 18 Finaal Kvalifikatsioon Finaal: 8. märts Osavõtjaid: 21 Ametlikud tulemused Finaal: 6. märts Osavõtjaid: 13 Ametlikud tulemused Finaal: 6. märts Osavõtjaid: 15 Ametlikud tulemused Torino 2009 EM-i koduleht Torino 2009 EM-i tulemused
Araks

Araks on jõgi Aasias. Algab Armeenia mägismaalt. Voolab valdavalt itta. Keskjooksul läbib Ararati tasandiku, seejärel laskub kuristikesse. Alamjooksul voolab Kura-Araksi madalikul, suubub paremalt Kurasse. Jõe pikkus on 1515 km ja valgla pindala 188 000 km². Eesti keeles on kasutusel Araksi vene keele vahendatud nimekuju. Jõe kaldail elavate rahvaste keeltes on ta: türgi Aras nehri armeenia Արաքս (Arakhs) pärsia ارس، رود (Rūd-e Aras) aserbaidžaani Araz talõši Ərəzi
Juuliküüditamine

Juuliküüditamine oli Nõukogude Liidu repressiiv-, partei- ja kohalike täitevorganite ning nõukogude aktiivi poolt 30. juunist kuni 3. juulini 1941 läbi viidud Eesti elanike vägivaldne ümberasustamine Lääne-Eesti saartelt Venemaa Siberi piirkonda. Pärast 1941. aasta juuniküüditamist viidi Lääne-Eesti saartel läbi uus küüditamisaktsioon, mille käigus viidi ainuüksi Saaremaalt ära 654 inimest, kellest üle 400 (naised ja lapsed) pääses tänu Saksa vägede kiirele edasitungile kuuajalise vangistuse järel Tallinnast tagasi koju. Saaremaalt viis juuliküüditamine kokku 654 inimest – 175 võrra rohkem kui 14. juuni aktsioon. Saaremaalt kinni püütud 421 naist-last jõudsid sõjasündmuste kiire arengu tõttu peagi kõik koju tagasi, kuid 233 arreteeritud mehest naasis aastate pärast Siberist vaid 14. Muude asjaolude kõrval on juuliküüditamise eripära meessoost ohvrite kardinaalselt erinev saatus naiste ja laste käekäigust. Kokkukogutud toimetati Roomassaare sadamasse, kust küüdilaev suundus mandrile. Juba tiirles mere kohal Saksa lennuk, kuid laev jõudis siiski tervena Rohuküla sadamasse, kus küüditatud pidid tääkidega sõdurite spaleeri vahel marssima raudteel ootavatesse loomavagunitesse. Mehed olid naistest ja lastest eraldatud juba laevas. Tallinnas paigutati mehed esmalt Patarei vanglasse, naised-lapsed aga tuubiti kinniste kongidega autodesse ja viidi Harku vangla abimajandisse, kus neid hoiti viis nädalat. Augusti algul pakuti naistele ootamatut võimalust: kellel on sugulasi Läänemaal, see võib lasta end sinna vedada. Virtsu sadam oli purustatud, saatjad leppisid kokku Kuivastusse viimise suhtes ja inimesed pandi hommikul sõjaväekaatrile, Kuivastust edasisõiduks aga sõjaväeautodele. Patareisse paigutatud mehed veeti 1941. aasta 20. juuli paiku rongidega Leningradi kaudu Siberisse ning sinna, Irkutski oblastisse nad jäidki. Üks vähestest tagasi tulnud meestest, Aleksander Velvet, on Saaremaa Muuseumis talletatavas käsikirjas vahendanud hulgaliselt pildikesi juuliküüditamise ohvriks langenud meeste saatusest. Valjala mees Kuning valgustas oma kaaslastele küüditamisnimekirjade koostamise tehnikat. Mees oli vallavolinik ning talle tehtud ülesandeks kanda nimekirja vähemalt 90 nõukogudevaenuliku talumehe nimed. "Tema mõtelnud ja mõtelnud, aga kuidagi ei leidnud nii palju vaenulikke," vahendab Velvet. "Teatanud käsuandjatele, et vallast võiks ehk neli-viis seesugust leida, rohkem küll ei ole. Ta sõimatud läbi, öeldud, et sa ise oled ju üheksakümne esimene. Ja samas arreteeritud." Küüditamise kolmas laine
Cheshire

Cheshire on tseremoniaalkrahvkond Loode-Inglismaal. Cheshire on põllumajanduspiirkond. Suuremad asulad on Warrington, Congleton, Crewe, Ellesmere Port, Widnes, Runcorn, Macclesfield, Nantwich, Northwich ja Wilmslow. Cheshire jaguneb neljaks tervikomavalitsuseks: Aastatel 1974–2009 jagunes krahvkond kaheksaks ringkonnaks: Ellesmere Port and Neston, Chester, Crewe and Nantwich, Congleton, Halton, Macclesfield, Vale Royal ja Warrington. http://ons.maps.arcgis.com/home/item.html?id=a79de233ad254a6d9f76298e666abb2b https://www.citypopulation.de/en/uk/admin/
Nieuw-Amsterdam

Nieuw-Amsterdam on küla Emmeni vallas Drenthe provintsis Hollandis. Nieuw-Amsterdam on Commewijne ringkonna keskus Surinames. Nieuw-Amsterdam oli New Yorgi endine nimi. Amsterdami saar (ka Nieuw-Amsterdam) on saar India ookeanis, millele Anthonie van Diemen pani nime oma laeva Nieuw-Amsterdam järgi. New Amsterdam
Jotunheimen

Jotunheimen ('hiiglaste kodu') on Skandinaavia mäestiku kõrgeim osa, mis asub Norras Innlandeti maakonna ning Vestlandi maakonna piiril, Oslost umbes 350 km põhja pool. Mäestikku ümbritseb Jotunheimeni rahvuspark ning mägesid katab tihe radadevõrk. Mäeahelikus asuvad Norra kõrgeimad tipud, mis ulatuvad kõik üle 2300 meetri. Kõrgeim koht on liustik Galdhøpiggeni mäe tipus. Selle kõrgus on umbes 2470 meetrit, olenevalt ilmast. Jøtunheimeni piirkonnale andis 1862. aastal nime norra kirjanik Aasmund Olavsson Vinje, keda inspireerisid selleks metsik maastik ja norra mütoloogia. Selles piirkonnas oli väidetavalt trollide (jotunite) kodu. Jøtunheimenist sai hiljem Jotunheimen. visitnorway.com Key facts on Jotunheimen
Suur-Manchester

Suur-Manchester on tseremoniaal- ja linnakrahvkond Inglismaal. Krahvkond moodustati 1974. aastal Manchesterist ja seda ümbritsevast linnastust. Suur-Manchester jaguneb kümneks omavalitsusüksuseks: https://www.ons.gov.uk/peoplepopulationandcommunity/populationandmigration/populationestimates/datasets/populationandhouseholdestimatesenglandandwalescensus2021, vaadatud 29.06.2022.
Pico

Pico on üks Assoori saartest. Saare pindala on 433 km². Saar on mägine ja vulkaaniline, kõrgus kuni 2351 meetrit. Kuulub Portugalile.
Stirlingi omavalitsus

Stirling on omavalitsus Šotimaa keskosas. Omavalitsusala loodi 1994. aastal ning hõlmab suurema osa ajaloolisest Stirlingshire'ist, välja arvatud Falkirki omavalitsus. Umbes 70% elanikest elab omavalitsuse kaguosas Stirlingi linnas ja selle ümbruses. http://statistics.gov.scot/data/population-estimates-current-geographic-boundaries  Stirlingi omavalitsus – pildid, videod ja helifailid Wikimedia Commonsis https://www.stirling.gov.uk/
Aberdeenshire

Aberdeenshire on omavalitsus Šotimaa keskosas. Praegune omavalitsus moodustati 1996. aastal ning hõlmab suurema osa ajaloolisest Aberdeeni krahvkonnast. Suuremad asulad on Peterhead, Fraserburgh, Inverurie, Stonehaven ja Westhill. Halduskeskuseks on Aberdeen – see on ainuke Šotimaa omavalitsus, mille halduskeskus asub väljaspool omavalitsuse piire. 2017. aastal elas regioonis 261 800 inimest. https://ons.maps.arcgis.com/home/item.html?id=a79de233ad254a6d9f76298e666abb2b http://statistics.gov.scot/data/population-estimates-current-geographic-boundaries  Aberdeenshire – pildid, videod ja helifailid Wikimedia Commonsis Koduleht
Moray

Moray on omavalitsus Šotimaa põhjaosas. See asub Moray lahe lõunakaldal. Sellest jääb itta Aberdeenshire'i omavalitsus ja läände Highlandi omavalitsus. 2017. aastal elas Moray omavalitsuses umbes 95 800 inimest. Piktid ja pikti keel Burghead http://statistics.gov.scot/data/population-estimates-current-geographic-boundaries  Moray – pildid, videod ja helifailid Wikimedia Commonsis The Moray Council BBC Coast - Burghead Pictish Fort
Angus

Angus on omavalitsus Šotimaa idaosas. Regiooni halduskeskus on Forfar, kuid suurim asula on Arbroath. Peamised tegevusalad on põllumajandus ja kalandus. 2017. aastal elas regioonis 116 300 inimest. Council Area Angus  Angus – pildid, videod ja helifailid Wikimedia Commonsis https://www.angus.gov.uk/
Gaeli keel

Gaeli keel (gaeli keeles Gàidhlig, mida hääldatakse kui gaalik) on keldi keelerühma gaeli alarühma kuluv keel, mille lähemad sugulaskeeled on iiri keel ja mänksi keel. Gaeli keelt kõneldakse põhiliselt Šotimaal, kus seda kõneleb umbes 58 000 inimest ehk umbes 1% elanikest. Kõige rohkem räägitakse gaeli keelt Hebriididel, Välis-Hebriididel räägib seda üle poole elanikest. 2005. aastast on gaeli keel formaalselt Šotimaa ametlik keel inglise ja šoti keele kõrval. Gaeli keel kasutab ladina kirja, tähestikus on 18 tähte: A, B, C, D, E, F, G, H, I, L, M, N, O, P, R, S, T, U. Vikipeedia gaeli keeles
Gangnihessou

Gangnihessou, ehk Ganye Hessou, oli traditsiooni järgi esimene "Dahomee kaheteistkümnest kuningast". Rahvapärimuse põhjal pärines Gangnihessou dünastiast, mille liikmed olid 16. sajandil tulnud Tadost Moro jõel (kuulub tänapäeval Togole) Alladasse ja saanud seal Suure Ardra kuningateks. Ta oli üks neljast vennast. Üks neist oli Suure Ardra kuningas ja pärast tema surma jagati talle kuulunud maa-ala tema kolme venna vahel. Sel moel saigi Suure Ardra ja Väikese Ardra vahel asunud Dahomee iseseisvaks, ehkki see polnud algselt suurem kui Abomey platoo. Väidetavasti oli Ganye Hessou kuningas 1620. aasta paiku. Oletatavasti kukutati ta tema venna Dakodonou poolt, kui ta reisis ringi oma kuningriigis. Tema sümboliteks olid isane gangnihessou-lind, trumm ja jahikaigas koos viskepulgaga. (Lind tähistas tema nime.) Ajalooliselt pole päris kindel, kas Gangnihessou tõepoolest kuningas oligi. Võib ka olla, et ta oli tähtis juht, kes korraldas ühiskondlikke asju oma nõuannete läbi, samas kui tema vend Dakodonou oli esimene, kes võttis endale kuningatiitli. Igatahes on selge, et omal ajal peeti Dakodonoud kuningaks. Kui jälgida rahvajutte võimalikult täpselt, viitab vendade arv tegelikult Gangnihessoule kui sellele vennale, kes oli Suure Ardra kuningana kõigi kolme maa ülemkuningas. On tõepoolest lugusid, mis teda sellisena ka nimetavad. Neis on Dogbagrigenu see vend, kes saab Dahomee ja Dakodonou on Dogbagrigenu poeg.
Barcelona protsess

Barcelona protsessiks nimetatakse 1995. aastal Barcelonas Euro-Vahemere välisministrite konverentsil sõlmitud partnerlust, mis hõlmab Euroopa Liidu ja Vahemere-äärsete riikide vahelist koostööd poliitika, majanduse ja kultuuri valdkondades. Partnerlus pani aluse Vahemere Liidu loomisele. Partnerluses on 44 liikmesmaad: 27 Euroopa Liidu liikmesriiki ja 16 partner-riiki (Albaania, Alžeeria, Bosnia ja Hertsegoviina, Horvaatia, Egiptus, Iisrael, Jordaania, Liibanon, Mauritaania, Monaco, Montenegro, Maroko, Palestiina, Süüria, Tuneesia ja Türgi). Allikas: Arengukoostöö- ja humanitaaralase terminoloogia sõnaseletusi Arengukoostöö
0,7% eesmärk

0,7% eesmärk (inglise keeles 0.7% target) on ÜRO liikmesriikide poolt 1970. aastal Pearsoni Komisjoni soovitusel kokku lepitud soovitatav ametliku arenguabi osakaalu protsent doonorriigi rahvamajanduse kogutoodangust. Tänapäeval on see üks peamisi doonorriikide arenguabipanuse võrdlevaid näitajaid. Monterrey konsensusega kinnitasid arenenud riigid 2002. aastal oma valmisolekut tõsta 2015. aastaks ametlik arenguabi 0,7 protsendini oma rahvamajanduse kogutoodangust. OECD Arenguabi Komitee on mõõtnud seda indikaatorit alates selle kasutuselevõtmisest 1970. aastal, kuid selle tasemeni oli 2008. aastaks jõudnud ainult viis riiki (Norra, Taani, Luksemburg, Holland ja Rootsi). ÜRO aastatuhande arengueesmärkides on 0,7% eesmärk üks olulisi teemasid. Arengueesmärkide täitmiseks piisab küll sellest kui ametlik arenguabi tõuseb 2015. aastaks 0,54 protsendini arenenud riikide rahvamajanduse kogutoodangust, kuid võttes arvesse ka aastatuhande arengueesmärkidega seostamata täiendava arenguabi vajadust, on soovitavaks eesmärgiks just mainitud 0,7 protsenti. Arengukoostöö 0,7% eesmärk Arengukoostöö Ümarlaua veebilehel UN Millennium Project: The 0.7% target: An in-depth look What is the 0.7% Pledge?
Aastatuhande arengueesmärgid

Aastatuhande arengueesmärgid (ingl. k. Millennium Development Goals, MDG(s)) on ÜRO määratletud eesmärgid, mida soovitakse saavutada aastaks 2015 kaheksas prioriteetses valdkonnas rahvusvahelise arengu edendamiseks. Aastatuhande arengueesmärgid on püstitatud 2000. aasta septembris esitatud ÜRO aastatuhande deklaratsioonis ja nendeks on kaotada maailmast äärmine vaesus ja nälg (Vähendada aastaks 2015 poole võrra nende inimeste arvu, kelle elatis on väiksem kui 1 USA dollar päevas. Vähendada aastaks 2015 poole võrra nende inimeste arvu, kes on näljas.), tagada algharidus kõigile maailmas (Tagada, et aastaks 2015 saavad kõiklapsed omandada alghariduse), toetada soolist võrdõiguslikkust ja naiste õigusi (Tagada, et tüdrukutel oleks aastaks 2015 poistega võrdväärsed kooliskäimisvõimalused), vähendada laste suremust (Vähendada aastaks 2015 2/3 võrra vastsündinute ja laste suremust), parandada emade tervist (Vähendada aastaks 2015 2/3 võrra nende naiste arvu, kes surevad sünnitusel või selle tagajärjel), võidelda HIV/AIDSi, malaaria ja teiste haigustega (Peatada HIV/AIDSi levik aastaks 2015 ja hakata seda vähendama. Aastaks 2015 tuleb saavutada malaaria jt levinumate haiguste leviku vähenemine), tagada looduskeskkonna püsivus (Vähendada aastaks 2015 poole võrra nende inimeste arvu, kel ei ole piisavat ligipääsu puhtale joogiveele. Aastaks 2020 tuleb parandada 100 miljoni kodutu olukorda. Lõpetada loodusressursside mittejätkusuutlik kasutamine), luua ülemaailmne partnerlusvõrk arengu edendamiseks. Arengukoostöö Arengukoostöö- ja humanitaaralase terminoloogia sõnaseletusi. http://www.un.org/millenniumgoals/ http://www.terveilm.ee/leht/teabekeskuse-teemad/uro-arengueesmargid/
Tom Welling

Thomas John Patrick Welling (sündinud 26. aprillil 1977) on USA näitleja, režissöör ja endine modell. Ta kehastas seriaali "Smallville" peategelast Clark Kenti.
Carrauntoohil

Carrauntoohil (iiri Corrán Tuathail) on mägi Iirimaal Macgillycuddy's Reeksi mäestikus. Kõrgusega 1038 m on see Iirimaa ja Iirimaa saare kõrgeim mägi.
Juura mäed

Juura (prantsuse Jura) on mäestik Euroopas. See kulgeb edela-kirde suunas Reinist Rhône'ini. Mõlemad moodustavad mäestiku otsast läbi murdes kärestikke, Rein ka joa. Juura mägede suurim kõrgus on 1719 meetrit. Juura mäed on andnud nime Juura kronostratigraafilisele üksusele. Alpid Švaabi Juura Frangi Juura
Takeshi Kitano

Takeshi Kitano (jaapani keeles 北野 武 Kitano Takeshi; sündinud 18. jaanuaril 1947 Tōkyōs, Adachis) on jaapani filmilavastaja, filminäitleja, stsenarist, saatejuht, koomik, kirjanik ja kunstnik. Väljaspool filmilavastusi tuntud enamasti kui Beat Takeshi (ビートたけし Bīto Takeshi). Tema filmid räägivad enamasti gängsteritest ja politseinikest. Filme iseloomustab staatilisus ja pikad venivad stseenid, kus pealtnäha midagi ei toimu. Filme iseloomustab ka sünge ja nihilistlik maailmavaade, aga neis leidub ka huumorit, ka musta huumorit. Tema esimene peaosa ja ühtlasi ka lavastajatöö oli 1989. aastal film "Violent Cop". Ta on mänginud ka teiste lavastajate filmides. Tuntuimad on rollid Nagisa Ōshima filmis "Tabu" (1999) ja Kinji Fukasaku filmis "Battle Royale" (2000). Kitano on avaldanud üle 50 raamatu: luulekogusid, romaane ja filmikriitikat. Augustis 1994 sattus ta mootorrattaõnnetusse, mille tagajärjel muutus tema üks näopool halvatuks. Pärast õnnetust hakkas Kitano maalima. Sonatine (1993) HANA-BI (1997) Kikujiro suvi (菊次郎の夏, 1999) Vend (2000) Nukud (2002) Zatoichi (座頭市, 2003) Takeshid (TAKESHIS', 2005) Kantoku Banzai! (監督ばんざい!, 2007) Achilleus ja kilpkonn (アキレスと亀, 2008) Outrage (アウトレイジ, 2010) Outrage Beyond (アウトレイジビヨンド Autoreiji: Biyondo, 2012) Outrage Coda (アウトレイジ 最終章, Autoreiji Saishūshō, 2017) Täielik filmograafia (jaapani keeles)
Jumalaema kiriku kellamees (joonisfilm 1996)

"Jumalaema kiriku kellamees" on Walt Disney stuudios 1996. aastal valminud täispikk muusikaline multifilm. Film põhineb Victor Hugo romaanil "Jumalaema kirik Pariisis". Kuigi romaani tegevustikku muudeti filmi jaoks märkimisväärselt, et see sobiks igas vanuses vaatajatele, on film siiski Disney filmide hulgas üks süngemaid. Film sai peamiselt positiivseid arvustusi ja oli ka kinopubliku seas populaarne. Filmi muusika oli nomineeritud Oscarile ja Kuldgloobusele.
Rahva ja eluruumide loendus

Rahva ja eluruumide loendus (edaspidi lühiduse huvides rahvaloendus) on protsess, kus mingil kindlapiirilisel maa-alal, kasutades selleks ettevalmistatud isikuid ja metoodikat, viiakse läbi olevate elanike ja eluruumide loendus. Loendust korraldatakse elanike arvu, soo, rahvuse, paiknemise, majandusliku ja sotsiaalse jaotumuse jms teadasaamiseks. Rahvaloenduse protsess koosneb andmete kavakindlast kogumisest, analüüsimisest, üldistamisest ja avalikustamisest. Eestis korraldab rahva ja eluruumide loendust vastavalt riikliku statistika seadusele Statistikaamet. 2011. aastal toimus Eestis üheteistkümnendat korda rahva ja eluruumide loendus. Selle käigus loeti üle kõik Eesti püsielanikud ja eluruumid. Rahvaloendus on ainus uuring, mis annab põhjaliku statistika selle kohta, kui palju on Eestis elanikke, millistes piirkondades ja tingimustes me elame ning millised me oleme. Need teadmised on Eesti tuleviku kavandamise jaoks üliolulised. Rahvaloendus kestis kokku kolm kuud ning see toimus kahes osas: Esimese kuu jooksul (31. detsember 2011– 31. jaanuar 2012) sai rahvaloendusel osaleda interneti teel, täites küsimustiku enda, oma leibkonna ja eluruumi kohta spetsiaalses e-loenduse keskkonnas aadressil www.rel2011.ee. Neid, kes e-loendusel ühel või teisel põhjusel osaleda ei saanud, külastas ajavahemikus 16. veebruar – 31. märts 2012 rahvaloendaja. Ajavahemikus 1782–1858 korraldati Eestis seitse hingederevisjoni, mida võib pidada tänapäevaste rahvaloenduste eelkäijateks. Esmakordselt toimus rahvaloendus Liivimaa linnades 3. märtsi 1867. See hõlmas Eesti alal viis tollal Vene impeeriumi Liivimaa kubermangu kuulunud linna: Pärnu, Tartu, Valga, Viljandi ja Võru. 16. novembri 1871 seisuga korraldas Eestimaa Kubermangu Statistikakomitee rahvaloenduse Tallinnas. Esimene kogu Eestit hõlmav rahvaloendus toimus 29. detsembril 1881. Kogu Eestit hõlmavaid rahvaloendusi on toimunud kokku üksteist: 1881., 1897., 1922., 1934., 1941., 1959., 1970., 1979., 1989., 2000 ja 2011. aastal. 2011. aasta loendus on järjekorras üheteistkümnes. Rahvaloendus Rahva ja eluruumide loendus 2011 Statistikaameti koduleht: Rahvaloendustest Eestis
Kantaabria mäed

Kantaabria mäed (hispaania Cordillera Cantábrica) asuvad Biskaia lahe lõunarannal ja kulgevad ida-lääne suunas. Nad piirnevad lõunas Meseta kiltmaaga. Kantaabria mäed on kuni 2648 meetrit kõrged.
Karusnahk

Karusnahk on rikkaliku karvastikuga pargitav nahk. Kasutatakse rõivaste, tarbe- ja dekoratiivesemete, samuti taksidermias loomamulaažide (topiste) valmistamiseks. Saadakse küttimise või karusloomakasvatuse ja parkimise lõppsaadusena. Juba renessansiajastust peale märkis karusnahk prestiiži ning valge hermeliin oli lubatud vaid kuninglikule soole. Karusnahast valmistatud müts muutus 19. sajandi teisel poolel eestlaste seisuslikuks peakatteks. Kerjus või kehvik karusnahkset mütsi ei kandnud, samuti mitte käsitööline, kelle riietust täiendas nokkmüts. Dekoratiivne rebase- või mägranahast müts kuulus tavaliselt taluperemehele, tähistades elus edasijõudnud meest. karusloom kunstnahk kunstkarusnahk Anne Lõugas "Hoffmann fecit", 12.04.2002, Sirp
Urban Symphony

Urban Symphony on Eesti ansambel, mis tegutseb alates 2007. aastast. Urban Symphony laulja Sandra Nurmsalu osales Eesti Televisiooni solistide konkursil "Kaks takti ette", kus tuli läbida bändivoor. Seal tekkis mõte ühendada tänapäevane elektrooniline muusika akustiliste instrumentidega ning otsida sel teel uusi ja kohati ehmatavaidki kõlavärve. Ansambel valiti 7. märtsil 2009 Eestit esindama 2009. aasta Eurovisiooni lauluvõistlusel Moskvas. "Eesti laulu 2009" finaalis esitati laul "Rändajad", millele tausta laulsid Marilin Kongo ja Mirjam Mesak. Poolfinaalis 14. mail saavutati 3. koht, 16. mail toimunud finaalis 6. koht. Sandra Nurmsalu – solist ja viiulimängija Silvia Ilves – tšellomängija (pärast Johanna Mängli lahkumist) Mari Möldre – tšellomängija Mann Helstein – vioolamängija endine liige Johanna Mängel "Rändajad" "Päikese poole" "Skorpion" 2010 – Music Online'i eriauhind aasta edukaima artistina internetikeskkonnas 2010" Eesti popmuusika aastaauhinnad Ametlik fännisait Fännisait (inglise keeles) Fännisait (vene keeles) Urban Symphony sõidab Moskvasse Eurovisionile Eesti Päevaleht, 7. märts 2009 Sandra Nurmsalu tahaks ka Moskvas laulda eesti keeles ERR Uudised, 8. märts 2009. Urban Symphony profiil lehel Muusika TV Norra võit Eurovisionil ei olnud Urban Symphony tüdrukutele üllatus Eesti Päevaleht, 18. mai 2009 Urban Symphony läheb tuurile ja valmistab ette debüütalbumit Õhtuleht, 10. juuni 2009 Suvitaja TV3: Urban Symphony, Sandra Nurmsalu ja Kristjan Kasearu piknikus (YouTube'is) Singel "Päikese poole" YouTube'is Kuula Urban Symphony uut singlit "Skorpion" Uus singel "Skorpion" YouTube'is "Crying in the Rain"
Qanıx

Qanıx (aserbaidžaani keeles; gruusia keeles ალაზანი (Alazani)) on jõgi Aasias Taga-Kaukaasias. Algab Suur-Kaukasuse edelanõlvult, ülemjooksul on ta tüüpiline mägijõgi. Mägedest laskunud, voolab mööda Kahhethi tasandikku kakku. Alamjooksul pöördub lõunasse ja suubub vasakult Kurasse, täpsemalt Kural asuvasse Mingəçeviri veehoidlasse. Jõe pikkus on 351 km, valgla pindala 10 800 km². Jõe vett kasutatakse niisutuseks ning tema org on tähtis viinamarjade kasvatamise piirkond.  Qanıx – pildid, videod ja helifailid Wikimedia Commonsis
Tallinna Seakasvatuse Trust

Tallinna Seakasvatuse Trust oli Eesti NSV-s Harjumaal Keila vallas 1940. aastate teisel poolel moodustatud põllumajandusettevõte. 1920. aastast olid endise Jälgimäe mõisa territooriumil asunud "Veski 22" talu omanikud Jaan (hilisem Eesti Vabariigi neljakordne riigivanem) ja Alide Teemant. Kokku omandasid nad viis kinnistut kogupindalaga 185,54 ha. Neil olid korralikult väljaehitatud taluhooned (sealhulgas ajalooline veski), korralik talutöödeks vajalik inventar (ka traktor Deering), paarikümnepealine lüpsikari ja viis hobust. Pärast Jaan Teemanti arreteerimist 1940. aastal ja vangimõistmist 1941. aastal konfiskeeriti temalt ka "Veski 22" talu. Nõukogude kolmanda okupatsiooni ajal moodustati Teemantide talude põhjal 1944. aastal EK(b)P Harjumaa Komitee ja Ehitusbaas nr 78 abimajand, kuhu paigutati vene rahvusest sõjapõgenikud. Varsti loodi abimajandi põhjal Tallinna Seakasvatuse Trust ja sellest hiljem omakorda Saue seakasvatuse sovhoos.
Alfred Nirk

Alfred Nirk (ametlikult Alfred-Verner; 23. jaanuar 1889 Polli vald, Pärnumaa – 23. juuni 1941 Tallinn) oli Eesti riigitegelane ja kohtuametnik. Alfred Nirk oli kõrgharidusega advokaat, sõjaväe abiprokurör Vabadussõjas, kohtuvalitsuse juhataja, talupidaja Käspre talus Pääskülas Harju maakonnas. Ta arreteeriti NKVD poolt 26. jaanuaril 1941 Harjumaal Saue vallas Pääskülas. Nõukogude sõjatribunal tema üle toimus 9. mail 1941 Vene SFNV KrK §58-13 alusel. Lasti maha 23. juunil 1941 Tallinnas. Tallinna Tehnikaülikooli emeriitprofessor Tavi Nirk on Alfred Nirgi poeg. Eesti kommunismiohvrid 1940–1991